Document ID: 32014R0153

UREDBA SVETA (EU) št. 153/2014
z dne 17. februarja 2014
o spremembi Uredbe (ES) št. 314/2004 o nekaterih omejevalnih ukrepih proti Zimbabveju in razveljavitvi Uredbe (EU) št. 298/2013
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 215 Pogodbe,
ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije,
ob upoštevanju naslednjega:
(1)
Z Uredbo Sveta (ES) št. 314/2004 (1) se izvaja več ukrepov, določenih s Sklepom Sveta 2011/101/SZVP (2), vključno z zamrznitvijo sredstev in gospodarskih virov nekaterih fizičnih in pravnih oseb, subjektov ter organov.
(2)
Treba bi bilo podaljšati začasno odpravo omejitev potovanj in zamrznitev sredstev, ki se uporabljata za večino oseb in subjektov iz Priloge I k Sklepu 2011/101/SZVP, ter ju razširiti na dodatnih osem oseb.
(3)
Nekateri od navedenih ukrepov spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potreben regulativni ukrep na ravni Unije.
(4)
Uredbi (ES) št. 314/2004 bi bilo zato treba dodati posodobljeno prilogo, da se vključi osem novih posameznikov, ki bodo imeli korist od začasne odprave prepovedi iz člena 6(1) in (2) navedene Uredbe, poleg 81 oseb in osem subjektov, za katere je bila uporaba člena 6 iz Uredbe Sveta (EU) št. 298/2013 (3) že začasno odpravljena.
(5)
Uredbo (EU) št. 314/2004 bi bilo zato treba ustrezno spremeniti.
(6)
Podaljšanje začasne odprave iz Uredbe (EU) št. 298/2013 se izteče 20. februarja 2014, in to podaljšanje je treba določiti v tej uredbi. Zaradi pravne jasnosti bi bilo treba Uredbo (EU) št. 298/2013 razveljaviti.
(7)
Da se zagotovi učinkovitost ukrepov iz te uredbe, mora ta začeti veljati na dan objave -
SPREJEL NASLEDNJO UREDBO:
Člen 1
Uredba (ES) št. 314/2004 se spremeni:
1.
V členu 6 se doda naslednji odstavek:
„4. Ukrepi iz odstavkov 1 in 2 se začasno odpravijo, v obsegu, v katerem se nanašajo na osebe in subjekte iz Priloge IV.“
2.
Priloga k tej uredbi se doda kot Priloga IV.
Člen 2
Uredba (EU) št. 298/2013 se razveljavi.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. februarja 2014

Labels: 18
5